Թե ինչու են խիստ կարեւոր այս խնդիրները մինչեւ հիմա անլուծելի մնացել, կարծում ենք՝ հավելյալ բացատրության կարիք չունի. նախորդ իշխանության կոռումպացվածության, պետական միջոցների անխնա վատնման ու թալանի մի աներեւակայելի խոշոր աղբյուր էլ հենց այս բնագավառից է հոսել։ Հետեւաբար եւ դժբախտաբար, նոր իշխանությունը հարկադրված է լինելու ոչ միայն զբաղվել ոլորտում կատարված ապօրինի չարաշահումների բացահայտմամբ, այլեւ շուտափույթ կերպով լծվելու վերոթվարկած բացերը լրացնելու գործին։ Այս տարվա դեկտեմբերին լրանում է Սպիտակի երկրաշարժի 30-րդ տարելիցը, եւ անչափ կարեւոր է մեկընդմիշտ փակել եւ հանել մեր օրակարգից աղետի գոտու ամոթալի այս հարցը։